                               הנקמה
  פרק א'
זאב וחנה ליבוביץ', זוג קשישים בשנות ה-70 לחייהם, ישבו בחצר ביתם על כיסאות עץ מחוטבים, שניהם מחזיקים בכוסות תה מהביל, לוגמים בנחת, ומביטים בהנאה בגינתם המטופחת פרי מעשה עמלם.

זאב הביט מהורהר בעץ התפוחים שגדל כבר לגובה די מרשים. 

"חנה, אני רוצה לספר לך משהו." הוא אמר לאשתו.
חנה הרימה את ראשה לאות שהיא מקשיבה.

"היום זה היארצייט של הורי." הוא אמר. "שניהם נרצחו בשואה, את יודעת."

חנה הנהנה ולקחה עוד לגימה מתה הצמחים שלה.

כן היא יודעת. גם היא חוותה את השואה הנוראה. גם לה נהרגו שם קרובי משפחה.

זאב העביר ידו על פדחתו ואמר: "אני זוכר את זה כאילו זה היה אתמול." 
הוא לקח נשימה ארוכה והמשיך: "זה היה כשהייתי כמעט בן 13. יום לפני הבר מצווה שלי. יום אחד הנאצים פשטו לעיירה 'דז'יקוב סטארי'. העיירה שבה גרנו. הם באו לקחת את כל מי שקשור בניהול הקהילה ולהוציא אותם להורג בכיכר העיירה מול כולם. 
אבא שלי היה רב הקהילה. בשעות הצהריים דלת ביתנו נפרצה כרוח סערה. יוסל'ה החלבן נכנס לביתנו טרוף רוחות ובפיו בשורה מרעישה. 
"הנאצים הגיעו לעיירה!" הוא זעק. "הם לוקחים את כל חשובי הקהילה ומוציאים אותם להורג בכיכר המרכזית מול כולם. ראיתי איך הם גוררים בכח את נחמן הגבאי ומובילים אותו בכח לכיכר. שם כבר התליין מחכה כבר לעשות את עבודתו." 
הוא עצר לרגע, כל כולו מתנשף. 
"עליך להסתתר." הוא אמר לאבא שישב ולמד בנחת גמרא על שולחן עץ שקצותיו כבר היו דהויות ומקולפות. "הנאצים יגיעו לכאן בכל רגע. עד שהם יגיעו אתה חייב למצוא לעצמך מקום מסתור, אולי עוד יש לך סיכוי להינצל, אסור לנו לאבד אף רגע."

הוא גמר את דבריו והסתכל בעיניים מלאות פחד באבא שהמשיך לעיין בגמרא כאילו הדבר אינו נוגע לו. יוסל'ה יצא מהבית כולו נסער.
אמא, שכל העת הייתה במטבח ניסתה לשכנע את האבא שיקום ויברח, אך אבא בשלו.

הוא המשיך ללמוד כאילו לא קרה כלום. "ר' עקיבא היה מתפלל מתי תבוא לידי ואקיימנה,
עכשיו יש לי הזדמנות לקיים את 'בכל נפשך- אפילו נוטל את נפשך'. אני מוכן למות על קידוש ה'." הוא אמר.
שלוש דפיקות חזקות נשמעו על דלת ביתנו הרעועה.
אמא ניגשה אל הדלת וסובבה את המפתח פעמיים. הנאצים המשיכו לדפוק והפעם יותר בחזקה. הם משכו בידית, אך זאת לא נענתה להם. כשהם ראו שאף אחד לא פותח בפניהם את הדלת הם פרצו אותה בבעיטה והדלת עפה קדימה מעוצמת הבעיטה.
שני חיילי אס.אס. נראו בפתח. מגפיהם השחורות נראות מאיימות כמעט כמו הרובים שהיו תלויים על כתפם.
הם ניגשו אל אבא, תפסו אותו בכתפיו משני צידיו כשני צבתות ברזל.
הבית כולו התמלא איימה.

אחיי הקטנים בכו וצרחו בראותם את אבא מוחזק בידיי החיילים הנאצים.

אני עמדתי בפינה, הבטתי במחזה בבעתה, משותק מרוב הלם.
אמא ניסתה להגן על אבא, אך החיילים דחפו והכו אותה.

הם הובילו את אבא כשהגמרא בידו אל מחוץ לבית. אמא התנפלה על החיילים וניסתה לקרוע אותו מידיהם. אחד החיילים הכה אותה בראשה עם הכת של הרובה והיא נפלה על הרצפה מחוסרת הכרה.

שני החיילים הוציאו את אבא לרחוב, שם התרוצצו אנשים מפוחדים, לא יודעים מה לעשות. כל אותה העת, אני ואחיי הקטנים הלכנו בפחד אחרי אבא שהובל ע"י שני החיילים הגרמנים.

ראינו את הכיכר המרכזית שמסביבה התקהלו המון אנשים. גברים נשים וטף.

במרכז הכיכר הועמדו שבעה אנשים מחשובי הקהילה בשורה אחת, ניצבים דוממים,

מודעים לגורל שלהם. סמוך להם ניצב עמוד התלייה כשחבל שבקצהו לולאה משתלשל ממנו, והתליין מחזיק בו ומוכן כל רגע לבצע את גזר הדין.

החיילים הביאו את אבא למרכז הכיכר והציבו אותו בקצה השורה ליד האחרים.

כולם בכו כשראו את אבא שלי מובל בכח ע"י החיילים שני הנאצים למרכז הכיכר.
חייל נאצי לקח את נחמן הגבאי שעמד בראשון בשורה והכניס על ראשו את טבעת החנק.
התליין החל לבצע את גזר דין המוות. 

נחמן אמר שמע ישראל בכל כוחו והחזיר את נשמתו לבוראו.

אחד אחד ביצעו בו את המוות הנורא. אי אפשר היה לתאר את הבכיות הנוראות של הקהל.

בסוף הגיעו לאבא שלי. כל הקהל היה במתח. החייל הכניס על ראשו את טבעת החנק והתליין החל למשוך בחבל. 
אבא לקח את הגמרא שאותה לקח יחד איתו ואימץ אותה בכח אל ליבו. 
כל הקהל געה בבכי. אף אחד לא היה יכול לעמוד אל מול החזה הנורא הזה.
אבא זעק בכל כוחו, בקול לו. השמיים הזדעזעו. "שמע ישראל ה' אלוקינו ה' אחד!!" 
את הצעקה הזאת אני לא אשכח כל החיים. אבא החזיר את נשמתו הטהורה לבורא עולם.
הוא מת על קידוש ה' בדיוק כמו שרצה.

כשחזרתי כולי ממרר בבכי הביתה, מצאתי את אימי שוכבת על מפתן הבית ללא רוח חיים.

שני הורי מתו באותו יום. יום למחרת הם היו אמורים לשמוח איתי על הגעתי לגיל מצוות, אך הגורל רצה אחרת.
מאותו יום החלטתי לנקום את נקמת מות הורי. רציתי לעשות הכל כדי להרוג את החייל הגרמני שמשך בטבעת  החנק ובגללו אבי נהרג.

אך אלו היו רק דיבורים של ילד בן שתים עשרה.

לאחר כמה שנים התגייסתי לשורות הפרטיזנים, הייתי משתתף בפעולות חבלה נגד הגרמנים, פיצוץ מסילות רכבת וכדו'.
חדרתי למפקדות נאציות והוצאתי משם מסמכים סודיים כגון שמות של חיילים שאחראים על מחנות השמדה, תאי גזים וכו'.

יום אחד מצאתי מסמך שנקרא 'תוכנית מילוט'. המסמך תיאר תוכנית בריחה של הנאצים אחרי המלחמה. היו שם מסמכים שעליהם רשומים שמות של עשרות חיילים נאצים, שיברחו לארצות שונות תחת שמות בדויים ויתחילו חיים חדשים כאנשים אחרים בלי שאף אחד יידע על עברם.
הנאצים גילו שלקחתי את המסמכים שהיו יקרים וחשובים להם מכל, הם רדפו אחרי ולא שקטו עד אשר יתפסו אותי. אך אני הצלחתי להימלט עם המסמכים עד שנגמרה המלחמה

והגעתי בסופו של דבר לארץ. 
ידעתי שאני מחזיק איתי אוצר גדול שיכול לעורר מהומות. 

המסמכים שמורים עד היום בתוך הכספת. הגיע הזמן שנפתח אותם ונגלה את הטמון בתוכם. נוציא את האמת אל האור. אולי עוד אנקום את מות שני הורי."
זאב סיים את סיפורו המרעיש. הוא נאנח ונשם נשימות ארוכות כאילו הרגע גמע ריצה של קילומטרים. 

פרק ב'
חנה הייתה בדרכה לעשות קניות בשוק הקרוב לביתה.
כבר מזה שנים שהיא עושה את הדרך כל יום חמישי, מביתה הנאה והמטופח שבקריית- משה, לשוק מחנה- יהודה הצפוף והעמוס, לעשות קניות לכבוד שבת קודש. 

ההליכה הייתה קשה ומאומצת, במיוחד לגילה המתקדם, אך בשביל לכבד את השבת עושים הכל.

כל הדרך היא הרהרה בסיפור המפתיע שבעלה סיפר לה. היא מעולם לא שמעה ממנו את הסיפור המפליא הזה. היא אמנם ידעה על מות הוריו בשואה, אך מעולם לא ידעה את פרטי המעשה.
היא תעתה מדוע לא סיפר לה בעלה את זה כל השנים, מיד אחרי שיתחתנו, מה היה עד עכשיו, מדוע נזכר לנבור במסמכים האפלים מתקופת השואה, רק עכשיו לעת זקנה.
היא תשאל אותו בהזדמנות.

חנה הייתה שקועה במחשבות. היא לא הבחינה בדמות העוקבת אחריה ושומרת על כל צעד וצעד שהיא עושה. 

היא פנתה ימינה לרח' יפו לכיוון השוק. העוקב פנה גם הוא, שומר על מרחק של כמה מטרים מחנה, כדי לא לעורר תשומת לב.
חנה כבר שמעה מרחוק את הרעש וההמולה של השוק ההומה והגועש.
צעקות הרוכלים המכריזים על סחורותיהם המשובחות כבר הגיעו היטב לאזנה.

חנה הגיע לשוק הרועש.

האיש העוקב אחריה ניסה לשמור על קשר עם עין חנה כדי שלא תיעלם לו בין ים האנשים שמילא את השוק. יש לו משימה, והוא חייב למלא אותה על הצד הטוב ביותר.
חנה הגיעה לבסטה של הירקות. היא מילאה את סל הקניות שבידה במלפפונים טריים ומשובחים. אח"כ עברה לדוכן העגבניות. היא מילאה שקית שלמה בעגבניות אדומות ויפות. היא ניגשה אל הפלפלים. היא בחנה אחד אחד לפני שהכניסה לשקית שבידה.

יש לה טביעת עין מיוחדת בבחירת ירקות. 
היא ידעה לבחור את הירקות הכי טובים וטריים שיש. כבר שנים על גבי שנים שהיא קונה ירקות לכבוד שבת קודש.
לפתע בלי שום התראה, מישהו התנגש בה בעוצמה אדירה, היא הרגישה חבטה חזקה באזור הכתף. היא שמעה מישהו ממלמל: "סליחה אני ממש מצטער."  
חנה הרגישה סחרחורת חזקה, היא צעקת כאב ונפלה לאחוריה על רצפת השוק המלוכלכת מחוסרת הכרה.
העוקב סיים את מלאכתו והסתלק מהמקום במהירות.

אנשים רבים התקהלו סביב חנה. צרחות וצעקות נשמעו מכל עבר.

תוך דקות הגיע אמבולנס. ממנו ירדו  שני אנשי מד"א וניגשו לטפל בחנה.

"כולם לפנות את האזור, תנו לנו לטפל בפצוע." הם צעקו.       
הם רכנו אל חנה ובדקו את מצבה.
"היא שברה את עצם הירך ואת האגן." אמר אחד מהם לשני.
"אני גם מזהה פגיעה חמורה בראש, בעצם הגולגולת. ככל הנראה זעזוע מח." אמר השני.

"צריך לעלות אותה על האלונקה ולשלוח אותה לבית חולים בדחיפות."

הם הוציאו את האלונקה והשכיבו את חנה עליה. הם קשרו את הרצועות והעלו אותה לאמבולנס. האמבולנס דהר משם במהירות להדסה עין- כרם.  
                              *    *
                                         *

פרופסור ג'ורג' קליין ישב במשרדו המרווח שבאחד מגורדי השחקים בניו- יורק.

הטלפון שבקצה שולחנו צלצל.

הוא הרים את השפופרת וקרא: "הלו?"

"בוס, יש תקלה קטנה בתוכנית." אמר הדובר השני מעבר לקו.
"מה קרה?" שאל הפרופסור. בליבו קונן הספק. הוא ידע שהיה אסור לו לשלוח דווקא אותו לישראל לבצע את המשימה הזאת.

 "הזקנה נמצאת ברגע זה בבית- חולים, רחרחתי שם קצת. היא אמנם שברה את האגן, אך בנוסף לזה היא גם חטפה מכה קשה ראש, וסדקה את הגולגולת, היא קיבלה זעזוע מח. הרופאים אמרו שייקח זמן עד שהיא תשתחרר ויכול להיות שאף יצטרכו לנתח אותה."

אמר האיש.

הפרופסור  הסתובב בעצבנות בכיסאו. "לא טוב, לא טוב." הוא אמר. "הטעות הקטנה הזאת יכולה לשבש לנו את כל התכנית! הזקנה צריכה להשתחרר מבית החולים כמה שיותר מהר. העוזרת הפיליפינית צריכה להיכנס כבר לפעולה בזמן הקרוב. הזקן עלול לעשות בעיות כל עוד אנחנו לא משגיחים עליו." 
הפרופסור נשף בעצבנות לתוך השפופרת. "האנס, אני סומך עליך שתדע מה לעשות,

נסה לרחרח עוד קצת בבית החולים ולנסות לדלות עוד מידע מהרופאים, תגיד להם שיעשו הכל כדי לשחרר אותה. לא לחינם שלחתי אותך דווקא, אני יודע שתצליח לבצע את המשימה למרות כל התקלות." הוא טרק את השפופרת ברוגז.    
'אוף למה אי אפשר לשלוח אותו לבצע משימה כל כך פשוטה, למה הכל חייב להסתבך.'
חשב הפרופסור.

                                    *    *

                                       *
בישראל האנס ניתק את השיחה.

'הבוס כועס.' הוא חשב. הוא הרגיש את זה. 'אני חייב להוכיח לו שאני יכול לבצע את המשימה על הצד הטוב ביותר.'
הוא התניע את רכבו, ונסע לבית החולים הדסה עין- כרם.
פרק ג'
זאב ישב במרפסת עם קפה ועיתון בוקר. 

חנה אשתו יצאה לפני כמה זמן לעשות קניות לכבוד שבת. היא כבר אמורה לחזור.

אחרי רבע שעה שלא חזרה הוא כבר החל לדאוג.

'מדוע היא מתעכבת?' חשב לעצמו. זאב היה יקה אמיתי.

ליבו ניבא לו רעות. הייתה לו תחושה שמשהו לא טוב קרה. התחושה הזאת גברה כאשר עברה כמעת חצי שעה והיא לא הופיעה.

חששו התאמת כאשר צלצול הטלפון קרע את הדממה. 
הוא ניגש בכבדות אל הטלפון.

"זאב ליבוביץ'?"

"כן." 

"אתה בעלה של חנה?"

"אכן." הוא ענה.

"אני מצטערת לבשר לך, אבל אשתך נפצעה בשוק מחנה- יהודה, היא שוכבת כעת בבית- חולים הדסה עין- כרם." אמר הדובר מעבר לקו.

ידעתי. הוא חש שביטנו מתהפכת. לחץ הדם שלו עלה במהירות. 

הוא לחש בקושי לשפופרת: "איך זה קרה? היא בסדר?" 

"היא תהיה בסדר, בינתיים היא שוכבת כמעט ללא הכרה. אנחנו מקווים שהיא תחזור להכרה מלאה בזמן הקרוב.ככל הנראה מישהו בא ממולה והתנגש בה, כתוצאה מכך היא איבדה את שיווי משקלה ונפלה על הרצפה, היא שברה את הירך והאגן, היא גם קיבלה מכה קשה בראש. אני מציעה שתגיע אליה עכשיו ותשמע מה יש לרופאים לומר. היא נמצאת בקומה 3, במחלקה לטיפול בפציעות, חדר 17."

הלב שלו פעם בחזקה. "אוקי תודה רבה לך, אני מיד מגיע." הוא ניתק.
הוא יצא מהבית, נכנס למכוניתו וטס לכיוון הדסה עין- כרם.

                                    *    *

                                       *
האנס החנה את הרכב סמוך לבית החולים. לא לפני שהראה לשומר בכניסה תעודת זהות כחולה והלה נתן לו להיכנס ללא בעיות.

האנס הוציא מתיקו כיפה וציצית שאותם קנה לפניכן בחנות לתשמישי קדושה.
הוא לבש את הציצית והניח את הכיפה הסרוגה על ראשו, ניסה ליישר אותה כדי שתתאים על ראשו כמו שצריך, היא נפלה לו כמה פעמים, אבל אחרי כמה נסיונות כושלים היא הייתה מסודרת על ראשו להפליא.

הוא הביט בראי שברכב ונראה שבע רצון. עכשיו הוא נראה דתי אמיתי.

הוא יצא מרכבו והתקדם לכיוון הכניסה.
הוא נכנס פנימה. 

המאבטח שישב בכניסה העביר על גופו את מכשיר גלאי מתכות. המכשיר לא צפצף.

הוא אכן היה ללא נשק. 
את האקדח ברטהM9  שלו הוא החביא היטב בתא מוסתר ברכב שלו שלאיש אין סיכוי לגלותו. הוא קיווה שבבית החולים לא יזדקק לנשק.
האנס ניגש לפקידות שישבו בקבלה ורכנו על המחשבים. "שלום." הוא אמר.

"אני רוצה לברר פרטים על החולה חנה ליבוביץ' לדעת מה מצבה." הוא  דיבר בטון בטוח ויציב.
"אתה קרוב שלה?" שאלה אותו אחת הפקידות, שהרימה את ראשה מהמחשב. 

"כן." האנס אמר. "איפה היא שוכבת בדיוק?"
"היא נמצאת בקומה 3, במחלקה לטיפול בפציעות, חדר 17. כרגע היא לא בהכרה אך בימים הקרובים נקווה שהיא תחזור לעצמה. אתה יכול לשאול בעצמך את הרופא שמטפל בה על חוות דעתו הוא יפרט לך יותר."
האנס הודה לה ושאל אותה היכן הרופא נמצא, היא ענתה לו שכנראה הוא מטפל בה בחדרה ואם לא, אז שייגש למשרדו שנמצא בקומה הראשונה.

האנס הזמין מעלית לקומה השלישית ונכנס לתוכה בתחושה טובה. 'זה טוב.' הוא חשב.

'הזקנה לא בהכרה, אוכל להיכנס חופשי לחדרה ולעשות כרצוני.'
הוא יצא לקומה השלישית והתקדם לאורך המסדרון הארוך ותר בעניו אחר חדר 17.

משהו גרם לו לעצור בפתאומיות.
הוא ראה ממולו אדם ישיש כבן 70 מתקדם באיטיות לחדר מספר 17.

האנס הסתכל בפניו של האיש.

כן. זה ליבוביץ'. הזקן שגורם לכל הבעיות. האיש מסבך את כל העסק ועלול לחשוף את זהותו האמיתית של הבוס.
כן זה בטוח הוא. הוא נזכר בתמונה שהבוס הראה לו לפני שיצא לישראל. בדיוק אותו פנים. האנס חשב.

מבטיהם נפגשו. עכשיו בטח הזקן ייכנס לחדר ויבקר את אשתו הפצועה. 

הוא היה צריך לקחת את זה בחשבון. האנס החליט לסוב על עקביו ולחכות שהזקן יגמור את הביקור ויצא ואז הוא יוכל להיכנס ולדבר עם הרופא.

אך במחשבה שנייה הוא חשב שלא כדי להיכנס מייד אח"כ. זה עלול לעורר חשדות.

ואז הבזיק במוחו רעיון.

דווקא זה עוזר לו שהזקן נכנס עכשיו. הוא החליט לשים מכשיר ציתות קטן שיקלוט את כל השיחה שתתרחש בחדר.

זאב דפק בדלת קלות ונכנס פנימה.

זהו. עכשיו האנס הוציא מתיקו השחור מכשיר זעיר. לא עולה על בגודלו מחצי קופסת גפרורים, והצמיד אותו בקצה העליון של המשקוף השמאלי כך שלא היה נראה לעין.

המכשיר הזה הוא בעל עוצמה חזקה ביותר, הוא קולט תדר של קול שמגיע למרחק של כמעט קילומטר.

עכשיו נותר להאנס להמתין בסבלנות עד שהזקן יצא מהחדר ואז ישמע את כל מה שיתרחש בפנים. 
פרק ד'
זאב ישב על יד מיטת אשתו הפצועה.

הוא סקר את פניה. הם היו נפוחות ושרוטות. עיניה היו עצומות. פנס סגול עיטר את אח השמאלית שבהן. פיה נמתח לרוחב פניה במין חיוך כזה, שתמיד היו קבוע אצל חנה.
זאב הרהר בדאגה. צפויים לו ימים קשים. הוא לא ידע איך יתמודד עם פציעתה של אשתו,

אך הוא בטח בה' שייתן לו את כל הכלים שיסתדר עם הניסיון ששלח אליו.

בתוך החדר הייתה עוד מיטה שעליה שכב חולה שמצבו נראה יותר אנוש משל חנה.

זאב לא ממש התנחם בזה. החולה היה נתון למכשירים רפואיים שהיו מחוברים כמעט לכל חלקי גופו. המראה היה די מזעזע.

רופא בחלוק לבן רכן אליו וטיפל בו ביסודיות ומקצועיות. הוא נתן לו זריקה בידו הימנית שהייתה כולה נפוחה מפצעים. זאב העדיף לא להסתכל על המראה הזה.

הוא חיכה שהרופא יגמור את הטיפול ויפנה אליו.

כעבור כמה דקות הרופא ניגש אליו, הציג את עצמו ולחץ את ידו.

"שלום, אני ד"ר דוד רוזנבלום." היה לו מבטא אמריקאי מתגלגל.

"זאב, שמי זאב ליבוביץ'." אמר ולחץ את ידו של הרופא, הוא חש שידו שלו רועדת.
ד"ר רוזנבלום הסביר לו את מצבה של אשתו.

"תראה, אשתך כרגע פצועה במצב בינוני באזור האגן והירך, והראש. היא כרגע לא בהכרה אך אנחנו מקווים שבעז"ה בימים הקרובים היא תחזור לאיתנה."
זאב הקשיב לדבריו בדממה.

"אנחנו חשבנו שנצטרך חלילה לנתח אותה, מכיוון שכל הנראה יש לה סדק בגולגולת,
אך זה לא כל כך חמור כמו שחשבנו בהתחלה."

"הבעיה העיקרית היא באזור הרגליים, היא לא תוכל ללכת רגיל גם אחרי שתבריא בע"ה,

היא תצטרך לעבור תהליך שיקומי ארוך, היא תזדקק לעבור טיפולים פיזותרפים, וגם אחרי זה היא לא תתפקד רגיל, יהיה לה צורך בהליכון, ובנוסף לכל אתם תצטרכו לשכור עובדת זרה שתעזור לה לתפקד, היא תעשה בשבילה את עבודות הבית, בישולים וכדו', והיא תצטרך פעמיים בשבוע לצאת איתה לטיול בחוץ של כ- 20 דקות."

"זה לא יהיה לכם קל, להכניס עובדת זרה לתוך ביתכם, אני יודע את זה, אתם תצטרכו לתת לה חדר משלה ותנאי מחייה סבירים. אתה תצטרך כבר מעכשיו להתחיל לחפש עובדות, פיליפיניות הם בדרך כלל המיועדת לכך, אני מקווה שתסדרו עם ההוצאות שכרוכות בדבר, זה די מעמסה, אך בסוף עוברים את זה, מניסיון."

הרופא סיים את דבריו. 

לזאב לקח קצת זמן לעכל את הדברים. הוא רצה לשאול עוד שאלות. קודם כל בדבר הפציעה עצמה, איך בדיוק קרה הדבר, איך היא נפלה, היכן זה היה בדיוק.

הרופא ענה על שאלותיו במתינות.

"חנה אשתך, כשהסתובבה בין הדוכנים בשוק מחנה יהודה, הרגישה פתאום שמישהו התנגש בה בעוצמה, לא יודעים בדיוק אם זה היה בטעות או בכוונה, אנשים שראו את המקרה מספרים שהבחינו באדם שנמלט מייד אחרי המעשה, המשטרה בינתיים חוקרת את העניין, ייתכן שבאמת מישהו התנגש בה בזדון, אך לא יודעים בבירור וגם זה לא כ"כ משנה לעצם הפציעה, מה שקרה אח"כ היא התמוטטה על הרצפה, נפלה ראשה, רגל ימין שלה התעקמה כתוצאה מהנפילה, וגם שברה את האגן והירך, היא הובהלה לכאן, לבית החולים בדחיפות."

זאב הרגיש שראשו סחרחר עליו.

העובדות ששמע גרמו לו כמעט לאובדן חושים.

מה שהכי הטריד אותו, שייתכן שמישהו ירצה להרע לאשתו בכוונה תחילה.

'מדוע שמישהו ירצה בכך?' חשב בהגיון. 'איזו סיבה תהיה לאיש להתנגש סתם ככה באדם כדי לגרום לו להיפצע?' משהו בליבו אמר לו שזה קשור בסיפור שסיפר לה יום לפני על מות הוריו ועל מעלליו בתקופת השואה.
'לא יכול להיות.' הוא ניסה להוציא את המחשבה מראשו. 'לא ייתכן שמישהו ידע על השיחה הזאת בינם.' ייתכן שהוא נתון למעקב? 'לא, לא זה לא הגיוני! למה אני כזה פרנואיד וחששן. בסה"כ דיברנו על זה בינינו ויום למחרת מישהו התנגש בחנה בטעות וכתוצאה מכך, נפלה ופצעה, זה בכלל לא חייב קשור שני המקרים, אני יותר מדי הוזה, הפציעה של חנה השפיעה עליי כנראה יותר מדי.'

"הכל בסדר?!" 

הרופא הפסיק אותו מהרהוריו.
זאב הניח יד על מצחו. "כן, אני בסדר, אה.. לא קרה כלום." הוא גמגם.

"אני מציע שתשב לנוח, קח כיסא ושב עליו, אני יביא לך משהו לשתות."

הרופא הלך רגע, ואחר חזר עם כוס מים קרים והגיש אותה לזאב, שישב על הכיסא סמוך למיטת אשתו.

"תודה." הוא מלמל ולקח מידו את הכוס, בירך ולגם ממנה בלגימות קטנות.

זאב גמר חצי כוס והניח אותה על השידה הסמוכה.

הוא רכן אל אשתו השוכבת במיטתה ללא הכרה.

הוא הניח את ידה של חנה בתוך שתי כפות ידיו, ואז זה קרה.

חנה החלה לפקוח עין אחת.

זאב זעק זעקה. "היא מתעוררת!"

הרופא רץ לעברו והביט בחנה שהחלה פוקחת שתי עיניה באיטיות.

היא חזרה להכרה.

היא הביטה בסובבים אותה, היא סקרה את דמותו של הרופא ולאחר מכן גילתה את זאב בעלה שישב לצידו.

"זאב." היא לחשה,

זאב הביט בה בשמחה. סופסוף אשתו התעוררה וחזרה להכרה מלאה.

"חנה, איך את מרגישה?" הוא שאל אותה.

"אני בסדר, חשה קצת כאבים, אבל זה כל כך נורא." היא אמרה בקול מעט צרוד.
הרופא רכן אליה והזריק לה זריקת הרגעה.

"חנה, את זוכרת איך נפצעת?" זאב שאל אותה.

"אני זוכרת ממש במעורפל." היא ענתה. "עמדתי לבחור ירקות בשוק, ופתאום אני רואה מישהו רץ לעברי במהירות והתנגש בי בעצמה אדירה, חשתי חבטה בכתף, הרגשתי סחרחורת חזקה, ולאחר מכן התמוטטתי בכאב על הרצפה, יותר אני לא זוכר כלום."

הדיבור עלה לה במאמץ רב. היא נשמה בכבדות. 

"אני מציע שתשכבי לנוח עכשיו ולא תדברי יותר מדי, אסור לך להתאמץ יתר על המידה."

אמר ד"ר דוד רוזנבלום. הוא הלך לטפל בחולה השני ששהה בחדר.

חנה ניסתה לשנות תנוחה במיטתה.

"זאב, רציתי לשאול אותך משהו." היא אמרה בשקט.

זאב היסה אותה, הוא אמר לה שאסור לדבר הרבה עכשיו. אך היא התעקשה.

"זה דבר שמאד הפריע לי, ואני מרגישה שאני חייבת לשאול אותך."

זאב הקשיב לה בשתיקה.

"הרהרתי בסיפור המפליא שסיפרתי לי אתמול על מות הוריך בשואה, ועל רצונך לנקום את מותם, ותהיתי לעצמי, מדוע לא סיפרתי לי קודם, אנחנו נשואים כבר כמעט חמישים שנה ורק עכשיו אני שומעת ממך את הסיפור הזה, מה היה עד עכשיו, מדוע הרצון לנקום את מותם של הוריך בער בך רק עכשיו לעת זקנה. זה מאד  לא מובן לי."
זאב נאנח. הוא לא רצה לספר לה. במיוחד לא עכשיו, במצבה. 

אך מבטה הנחוש גרם לו לספר את מה שהוא לא כל כך ידע והבין.

הוא ווידא שהרופא עסוק בחולה השני בחדר ולא שם ליבו אליהם.

"אני יענה לך, אבל גם אחרי שתקבלי תשובה הדברים לא יהיו לגמרי ברורים לך."

הוא אמר והחל לספר.

"אחרי מותו של אבא ז"ל הי"ד, גילנו במגירה בחדרו את צוואתו. ניכר היה כשכתב אותה ידע שהוא הולך למות בקרוב. זה נוסח הצוואה."

'בסייעתא דשמייא י"ד באייר תש"ד.
הנאצים יגיעו לעיירתנו בקרוב. השמועות אומרות שכבכר כבשו שליש מאדמת פולין. זה רק עניין של זמן עד שיגיעו גם לדז'יקוב סטארי ויכבשו גם אותה. נקווה בעזר ה' שלא כך תהיה המציאות, אך אם לצערנו כך יקרה הדבר, בטוחני שהנאצים יימח שמם, יפשטו קודם על ביתם של חשובי העיירה ויוציאום להורג, ואני אחד ביניהם. אני נבחרתי לכהן כרב העיירה לפני עשור שנים, והנאצים יימח שמם, ירצו להרוג בעיקר אותי עם כל השאר. כשחס וחלילה יקרה הדבר הנורא מכל והנאצים יגיעו לביתנו ויובילו אותי לכיכר העיירה לעמוד התלייה, אדע שזהו סוף מטרתי בעולם הזה, ועלי למות קידוש ה' לעיני כולם ולקדש שם שמיים ברבים.
ועכשיו אשתי וילדי היקרים מכל, לאחר שאפטר מהעולם הזה, אבקש מכם מספר דברים: אני יודע שיצר השנאה והנקמה לגרמנים הארורים יחלחל בכם לאחר מותי,

אבקש בכל לשון של בקשה, במגירה התחתונה בשולחן שעליו נהגתי ללמוד בחדרי,

נמצאים מסמכים סודיים, שיהודי אמיץ שהכרתי במחנה עבודה, עקב אחרי הנאצים הארורים, וגילה את מקום מפקדתם הראשית של הגרמנים, במסמכים מצוינים כל המקומות שהגרמנים יימח שמם תכננו שם את הרג היהודים. אנא פתחו את המגירה בעזרת מפתח שנמצא מאחורי מדף הספרים שלי, ונברו במסמכים הללו, אני בטוח שהם יובילו אתכם לגילוי התליין שמשך בחבל התלייה ורצח יהודים רבים, אך את נקמתי ונקמת רבים אחרים תשיבו רק אחרי כמספר שנות יובל מתום המלחמה, בקשה זו כנראה נראית לכם תמוהה ביותר, אך אל נקמות לה' אל נקמות הופיע. בדף הבא מצורף אופן חלוקת הרכוש בין כולם.

                                                 אביכם האוהב: שמואל יהודה ליבוביץ',        
                                                                        רב עיירת דז'יקוב סטארי.
זאב המשיך בסיפורו.
"כשסיפרתי לך שהתגייסתי לפרטיזנים, והייתי חודר למפקדות נאציות. את מיקומן ידעתי רק ע"פ אותם מסמכים שאבא החביא במגירתו.הללו עזרו לנו מאד בגילוי הבונקרים של הגרמנים מתחת לאדמה."

"חברי שאלו אותי היכן מצאתי את אותם מסמכים ואני סיפרתי להם שיהודי גיבור, עלום שם, עקב אחרי הנאצים כשהמלחמה בעיצומה וגילה את מקום פעילות של הגרמנים, והביא את המסמכים לאבא שלי, שהיה רב העיירה."
"אחרי שמצאתי את אותן מסמכים מרשיעים, על בריחתם של הגרמנים לאחר המלחמה, רציתי ולפרסם אותם בכל רחבי בעולם, יצר הנקמה בער בי בכל מאדי, אך אז נזכרתי בצוואתו של אבא, בציווי שנראה לנו מאד מוזר, שאת הנקמה נממש רק אחרי מספר שנות יובל אחרי סוף השואה, וידעתי שאני לא יכול להפר את רצונו של אבא, גם אם לי זה לא נראה, ולכן אתמול זה היה היום שבו עברו חמישים שנה מסוף השואה הנוראה והגיע הזמן לממש את הנקמה."
זאב הביט בפני אשתו, שהקשיבה לכל מה שהוציא מפיו.

הדברים התבהרו לה יותר. החלק המשלים של סיפורו הראשון של בעלה התגלה לה.

אך היא עדיין לא הבינה כמו זאב, את פשר הציווי המוזר שאבא שלו כתב בצוואתו.

"למה שאביך לא ירצה שמי רצח מאות ואולי אפילו אלפים של יהודים, ימות מייד, בתום המלחמה, למה לחכות 50 שנה אחרי המלחמה, מי יודע מה קרה עד עכשיו..."

היא שאלה בתמיהה.

זאב ענה לה בשקט. "אמרתי לך שהדברים לא יהיו ברורים עד הסוף, אני בעצמי לא מבין את הציווי של אבי ז"ל, יש צורך לברר את הפרשה, בכל אופן, עכשיו הגיע לממש את רצונו של אבא ולנקום את נקמתו ואת נקמת מאות יהודים, ואני צריך לבצע את המשימה,"

זאב הבחין בד"ר רוזנבלום שגמר לטפל בחולה השני וניגש למיטתה של אשתו חנה.

הוא היה חייב לסיים לדבר.

ד"ר רוזנבלום ניגש אל חנה  והעניק לה זריקת הרדמה.

חנה נרדמה מייד והרופא אמר לזאב. "זהו להיום, דיברתם מספיק, עכשיו היא צריכה לנוח, היא תעבור בקרוב עוד סדרה של טיפולים, היא צריכה כוחות בשביל זה."

זאב הודה לרופא, שלח מבט אחרון באשתו ויצא מהחדר.

הוא יצא בית החולים ונכנס לרכבו.

הוא חייב לנסוע לביתו לארגן את מחשבותיו.    
פרק ה'
האנס האזין לשיחה בין זאב לאשתו דרך מכשיר הציטוט ששתל בחדר ששהו בו.

הוא היה מרוצה. הוא שמע הכל.

הוא ידע עכשיו את מצבה של חנה, היא לא תצטרך לעבור ניתוח, מזל.

הוא הניח שהיא תשתחרר תוך שבועיים שלוש לא יותר מזה, ואת העסק יתחיל לדפוק.

אז יגיע החלק העיקרי והקשה של המבצע.

הם צריכים לגרום לזוג ליבוביץ' לקחת את העובדת פיליפינית שמשתפת איתם פעולה, ואז היא תרגל אחרי כל מה שקורה בביתם, ותדווח להם. 
הפתיע אותו מה שהזקן סיפר על הצוואה של אביו, על הציווי שלו לא לנקום בבוס רק אחרי חמישים שנה מסיום המלחמה. 

עכשיו זה מסביר גם למה הוא נזכר רק עכשיו לעורר מהומות.

גם הפרופסור בעצמו שאל מדוע לא רצה הזקן לנקום מייד כשעלה לארץ.

הוא חייב להודיע לבוס, הוא ישמח לשמוע על כל הגילויים שלו ועל התקדמותו במשימה.

הוא הוציא את הנייד מכיסו וחייג לבוס.

האנס שמע צפצופים ארוכים בוקעים מהפלאפון, עברה כמעט דקה והפרופסור לא ענה.

חשש קינן בליבו של האנס, בדרך כלל הבוס עונה לו מייד, מה קרה עכשיו?

הוא המשיך להמתין, הוא כמעט חשב לנתק, אך אחרי זמן מה מישהו ענה.

אך זה לא היה הפרופסור, אבל האנס זיהה את הקול.

זה היה בנו של הפרופסור, לואיס, הוא תהה למה הוא עונה, איפה הבוס בעצמו.

"האנס, זה לואיס, מה נשמע?." 

"בסדר מצויין." ענה האנס. "אבל איפה הפרופסור? אני חייב לעדכן בחדשות, יש התפתחויות טובות בקשר למבצע."

מהעבר השני של הקו הייתה דממה, לואיס ניסה להגיד משהו אך קולו נחנק.

"מה קרה? למה אתה לא עונה לי? תביא לי את אבא שלך, אני חייב לדבר איתו, זה חשוב מאד." האנס היה על סף התפרצות.

"האנס, אני נורא מצטער לבשר לך, אבא מת, הוא קיבל דום לב אתמול בערב."
האנס לא יכל לעכל את הבשורה.
"מה??" הוא צעק. "הבוס מת? מתי, איך, למה לא סיפרתם לי מייד? זאת אומרת שאין טעם להמשיך  במבצע? כל מה שעשיתי היה לשווא?"

לואיס, בנו של הפרופסור ניסה להרגיע אותו.

"האנס תירגע, קח כיסא ושב בנחת, אני יספר לך מה היה."
האנס היה כולו נסער. 

לואיס המשיך. "אתמול בערב אבא חטף דום לב בעת שהזעיק את כולנו לבית לדון בקשר למבצע, באמצע דבריו הוא נפל והתמוטט למול עיננו, כולנו היינו בהלם, הזעקנו רופאים למקום, והם נאלצו לקבוע את מותו."
האנס רצה לשאול שאלות. 

פתאום הכתה בו ההכרה במוחו, הוא הבין את פשר הציווי המוזר  שאבא של הזקן כתב בצוואתו.
 'לא, לא יכול  להיות.'  הוא חשב. 'האם הוא נביא? איך ידע שהאיש שרצח אותו, באיזה  ישנה הוא ימות, האם זאת הסיבה שלא ביקש לנקום את מותו מייד?' 

הוא תהה אם לספר זאת ללואיס, בנו של הבוס, הוא בוודאי יצחק עליו. 

במקום זאת הוא שאל מה לגבי המשך המבצע.

לואיס ענה לו. "אבא כתב בצוואתו שגם לאחר מותו המבצע ימשך כרגיל, ואני יפקד עליו,
אל תשכח שיש עוד מחברינו שהיו בשואה והשתתפו בהשמדת היהודים, הגזע הנחות, וברחו למדינות אחרות תחת זהות בדויה, אנחנו אחראים לעצור את הזקן היהודי, ולמנוע ממנו לחשוף את זהותם."

האנס לא רצה כל כך לקבל את המדיניות החדשה.

הוא היה רגיל לקבל פקודות מהבוס בעצמו.

הוא אמנם חיבב את לואיס בנו, לואיס היה בחור צעיר בן 22 עדיין רווק, הוא היה גבוה ונאה, שיער בלונדיני חלק, ופנים בהירות ומחודדות, שילוב של אבא גרמני ואמא אמריקאית, אך האנס לא רצה לקבל פקודות ממי שקטן ממנו כמעט בשני עשורים, אבל מה לעשות, זהו רצון הבוס מנוח, וחייבים לכבד אותו, הוא תהה אם חבריו, השותפים במבצע, גם כן חושבים כמוהו.  
                                    *    *

                                       *
זאב הסתכל בעמוד השער של העיתון.
הוא הציץ בכותרת הראשית שהייתה כתובה באותיות קידוש לבנה.

"פרופסור ג'ורג' קליין, איל ההון של ניו-יורק, בעל בורסת יהלומים הגדולה ביותר ברחבי ניו-יורק, הלך אתמול בערב לעולמו."

'את מי זה מעניין בכלל?!" חשב זאב. רק הפציעה של אשתו חנה הייתה בראש מעייניו.

אבל הוא המשיך לקרוא את הראשונות של הכתבה, על שהפרופסור נפטר מדום לב והשאיר אחריו אישה ובן. הוא לא היה מרוכז, הוא רצה לדפדף הלאה, אך התמונה של הפרופסור צדה את עינו.

הוא הביט בה היטב. הפרופסור נראה אמריקאי טיפוסי, בעל שיער מאפיר וקרחת מבריקה,

משקפיים נטולי מסגרת עיטרו את עיניו, אך הוא בחן את העיניים שלו, זאב חשב שהוא מדמיין, אך הוא ראה אי פעם את הזוג עיניים הללו, היה בהם מבט די מרושע.

'כן זה הוא.' הוא חשב. ' אני בטוח.'

זאב חזר אחורה בזמן. 50 שנה.

הוא ראה במוחו את החייל הנאצי העומד ליד חבל התליה, ומושך פעם אחר פעם באנשים שהביאו לפניו. הוא ראה את נחמן הגבאי מפרפר בתוך טבעת החנק.

ואז הוא מבחין בחיילים הגרמנים שגוררים את אבא אל הכיכר.

התליין לקח את אבא  והכניס על ראשו את טבעת החנק.    
אבא אימץ את הגמרא הקדושה בכח אל ליבו וזעק בקול שמע ישראל ונפח את נשמתו הקדושה. 

זאב, ילד קטן בן 12 שנים, הביט בעיניו הרצחניות של התליין שמשך בחבל, הוא לא יכל לסבול את המראה הנורא הזה. הוא הזיל דמעות כמים ונתן להם לזלוג על שיערה החלק של דבורה אחותו הקטנה, שהייתה מתחת ידו.

'כן זה אותו אחד, אותו עיניים, עדיין נשארו בו קצת מתווי הפנים השטניות שהיו אז, בשעה שרצח את אביו.' חשב זאב.

'אבל עכשיו הוא מת.' זאב מצא נחמה בסיפור הכואב הזה.

'כן יאבדו כל אויביך אמן.'

ואז פתאום עלתה במוחו ההכרה בהבזק פתאומי.

'זה הוא פשר הציווי של אבא ז"ל, אבא רצה שהקב"ה ינקום את מותו, זה מה שקרה עכשיו, לאחר חמישים שנה'. 
אבל הוא איך הוא היה יכול לחזות את מות רוצחו בעוד חמישים שנה.

 זאב ידע שאביו היה עוסק בקבלה. אך הוא לא יודע שהוא עוסק בקבלה מעשית ממש,

האם המלאכים גילו לו מה יהיה בעתיד? 'זה נשמע לא מציאותי בעליל.'

האם ביקש ממלך מלכי המלכים לקבוע מה יהיה בעוד 50 שנה? 'עוד יותר לא מציאותי.'

'אני חייב לברר את הנושא הזה.' חשב זאב בשקט. 'אני צריך לבדוק זאת היטב.'

זאב הגיע למסקנה שכל המאמצים שלו היו אולי לשווא.

האיש שאותו רצה להרוג במו ידיו, מת בדרך טבעית, וכבר אין טעם לחפש אחריו.

אך הוא צריך לברר האם אכן זה באמת הוא, ובנוסף ללכוד את כל החבורה שלו, בטח עוד כמה נאצים הסתתרו גם תחת שמות בדויים, ונמצאים ברחבי תבל, ללא שאף אחד יידע את זהותם האמיתית.

הוא חייב ללכת לבקר את אשתו חנה ולעדכן אותה בחדשות.
פרק ו' 
זאב יצא מבית החולים ונסע לכיוון ביתו. הוא כמעט ולא היה מרוכז בנסיעה .
המחשבות על מצבה של אשתו לא הרפה ממנו. אמנם הרופאים שהפגיעה לא כ"כ חמורה כמו שהם חשבו בהתחלה והיא אמורה להשתחרר תוך כמה ימים, אך התקופה שהם הולכים לעבור לא תהיה קלה כלל. חנה, שעד ניהלה כמעט את הכל בבית, מבישולים ועד ניקיונות , תהיה עכשיו מושבתת כמעט לגמרי. זאב לא שכח את ימי השישי שחנה הייתה יוצאת בשעות הבוקר המוקדמות והולכת ברגל עד לשוק מחנה יהודה, לעשות קניות לכבוד שבת. הם יצטרכו מעכשיו להזמין אוכל מוכן לשבת. יהיה לי מאד קשה לוותר על המטעמים שחנה הייתה מכינה לשבת. היה להם טעם ייחודי ומיוחד שהיה רק בבישולים שלה. המחשבה המעודדת היחידה שלפחות הפיליפינית תקל מעליו את העומס של הערימות כביסה וכלים שמצטברות במשך השבוע.
צפירה חזקה ניערה אותו ממחשבותיו והחזירה אותו למציאות.

זאב לא לב שהוא כמעט נסע באדום. הוא הספיק לסחוט את דוושת הברקס ברגע האחרון ולבלום את הרכב. הרכב נחליק על הכביש תוך כדי שהוא משמיע קול חריקה צורמת.

כתוצאה מכך גם המכוניות שמאחוריו בלמו בפתאומיות תוך שהם משמיעות צפירות רמות.

הנהג ברכב שבנתיב לידו פתח את החלון וצעק. "הלו זקן, תסתכל לאן אתה נוסע! אתה לא שם לב שיש רמזור אדום מולך??  מקודם גם כמעט נכנסת לי לנתיב ונתקעת בי. זה היה יכול להסתיים ממש לא טוב". 
זאב מלמל 'סליחה' רפה, אך הוא היה בטוח שהלה  כלל לא שמע אותו. 
הרמזור התחלף לירוק. זאב המשיך לנסוע אך הפעם בבטחה כששתי ידיו יציבות על ההגה וכולו מרוכז אך ורק בנסיעה. הוא לא ייתן למחשבות הללו להפיל אותו. הקב"ה שולח לו ניסיון והוא צריך להתמודד אותו כראוי. 

זאב הגיע לביתו והחנה את רכבו בחניה הפרטית שבכניסה לחצר.

שער חשמלי ענק עם אינטרקום ניצב מולו. מאז שהמלחמה הסתיימה זאב וחנה היו קצת פרנואידים וחששניים. הזוועות שחוו במהלך השואה גרמו להם לפתח אובססיה בצורה קצת מוגזמת.

דלת הכניסה בביתם הייתה נעולה תמיד גם באמצע היום כשהיו בבית.

זה התבטא במיוחד אצל חנה, שלפעמים הייתה מתעוררת באמצע הלילה בבהלה כשזיעה קרה ניגרת ממצחה, ממלמלת מילים לא ברורות על זה שהנאצים מגיעים וחייבים לברוח.
היא הייתה מעירה את זאב ושואלת אותו בלחישה. "נעלת את הבית?" 

זאב היה מרגיע אותה שכל הדלתות נעולות ואין מה לדאוג. אך בכל זאת הוא היה קם מהמיטה ומוודא שדלת הכניסה הראשית נעולה.

את השער האלקטרוני הם התקינו כשבאחד הלילות חנה התעוררה וטענה שהיא שומעת קולות ורשרושים מבחוץ. היא התעקשה לרדת עם זאב לבדוק שאף אחד לא מנסה לפרוץ לבית. זאב בעל כורחו יצא איתה החוצה כדי להרגיע אותו שתראה שהכל בסדר. 
בסוף התברר שזה היה בסך הכל חתול.

השער האלקטרוני השרה עליהם אווירה של ביטחון והגנה. חנה הייתה מתעוררת כבר פחות בלילות. זאב הקיש את הקוד והשער נפתח אוטומטית.
הוא פסע בשביל המרוצף החוצה את הגינה ומוביל לדלת הכניסה הראשית של הבית.

משני צידי השביל הייתה גינה נאה ומטופחת להפליא. זאב וחנה השקיעו בה את כל נשמתם והונם. את הכסף לגינה הגיע מחלק מכספי הפיצויים שקיבלו מהעם הגרמני על הסבל והייסורים שהיו מנת חלקם בשואה. זאב זכר את הויכוח שהיה לו אז עם חנה, האם לדרוש את הזכות לפיצויים הללו או לא.

חנה טענה שבשום פנים ואופן אסור להם לקחת את הכסף הזה. קבלת הפיצויים הללו זו אמירה כאילו הכסף הזה מכפר על הפשעים הנוראים שעשו הגרמנים לעם היהודי.
זאב לעומתה אמר שהכספים הללו לא נועדו כדי לפצות אותם על הסבל שנגרם להם, אלא הם בתור תשלומים על הנזק הכספי וההפסד שנגרם להם.

הגרמנים ימ"ש בזזו וחמסו הרבה חנויות ובתי עסקים של היהודים. הם גם הרסו והשמידו בתים וחנויות בלי שום סיבה ורווח שצמח להם. 

זאב זכר את החנות הצנועה שהייתה לאבא בביתם. אבא מכר לתושבי הקהילה בדים ואריגים שאמא הייתה מכינה בעצמה. זה היה מקור הפרנסה היחיד בבית.

אבא נאלץ לסגור את העסק לאחר ששמע שהגרמנים החלו לפשוט על העיירה והחלו לבזוז ולחמוס מכל הבא ליד.
זאב אמר לחנה שבמצריים הקב"ה ציווה לבני ישראל במכת חושך 'להשאיל' מהמצרים כלי כסף וזהב. היו יהודים שלא רצו לקחת רכוש מהמצרים משום שהתייחסו לזה כאילו הכסף נועד לרצות אותם ושימחלו למצרים על כל שנות השעבוד. אך ההסתכלות הנכונה על הרכוש הזה היא בתור החזר כספי על העבודה שבני ישראל עבדו במצריים. ולכן היה מותר להם 'לגנוב' את הרכוש מהמצרים.
חנה בסופו של דבר התרצתה והם החליטו עם הכסף הזה לטפח את הגינה שבביתם. 
הם ראו בזה כחלק מיישוב ארץ ישראל. 
לאביה של חנה היה ענף חקלאות רחב בימים שלפני השואה. 

חנה ראתה בדמיונה את עצי הפרי הענקיים אשר שתל אביה בגינת ביתם, וחלמה שיום אחד גם העצים בגינתם יגיעו גם הם לגובה עצום שכזה. היא נזכרה כשהייתה קטנה כמה היא אהבה להסתכל על אביה מטפל בעצים, עודר, מדשן ומשקה אותם. 
לזאב היה מנהג. בכל פעם לפני שנכנס לבית, הוא היה עושה סיבוב בגינה נהנה מיופי הבריאה ומפרי עמלם, מתענג על ניחוחות הפרי והריח המתוק של הפרחים הריחניים.
זאב סיים את הסיבוב בגינה וצעד לעבר הבית. הוא בא לפתוח את דלת הכניסה אך מגנט מסוים שהיה מודבק על הדלת משך תשומת ליבו.

'שירותי עזרה וסיעוד לקשישים' היה כתוב שם. למטה בצד היה מצורף מספר טלפון.

'ממש משמים'. חשב זאב. 'איזו השגחה'. 

הוא חייג את המספר טלפון שהופיע למטה והמתין. מנגינה נעימה התנגנה לה ברקע בינתיים. הוא קיווה לטוב.
                                    *    *

                                       *
מעבר לקו השני האנס הרים את הטלפון.

"שירותי עזרה וסיעוד, במה אוכל לעזור?" הוא שאל בקול חינני.

"שלום, שמי זאב ליבוביץ', אשתי חנה שברה את האגן לפני כמה ימים והרופאים אמרו שהיא תזדקק לעוזרת פיליפינית צמודה שתסייע לה".

חיוך גדול היה מרוח על פניו של האנס. 'התוכנית מתקדמת'. הוא חשב לעצמו. 

"אוקי אין בעיה". הוא ענה. "יש לנו עובדת פיליפינית מעולה עם המון ניסיון, מקצועית ביותר, היא יודעת להסתדר אנשים בגיל הזה עם מצבים כאלו. בנוסף היא גם נחשבת מאד זולה".  האנס קרץ לעצמו. 'היא הייתה מוכנה גם ללכת בחינם. היא לא צריכה לדאוג לכסף. את התשלום היא כבר תקבל מהם. ופי כמה ממה שהזקנים האלו ישלמו לה. אבל אם אפשר לעשות גם מהם קופה, אז למה לא...

"אוקי, אני אתן לך את המספר הטלפון שלה, ואתם כבר תדברו איתה. שיהיה רפואה שלמה". הוא אמר לזאב.

"תודה רבה לך. אני מאד מודה לך". זאב ניתק את השיחה ונכנס לביתו מרוצה.

                                    *    *

                                       *
האנס גם הוא היה מרוצה. החלק הראשון בתכנית הושלם. 

הוא הצטער על זה שהבוס לא רואה את ההתקדמות של התוכנית. הוא בטח היה מרוצה.

הוא רק קיווה שהפיליפינית תדע לעשות את העבודה כמו שצריך.  
